Pius Suter

Pius Suter (sündinud 24. mail 1996 Wallisellenis) on Šveitsi jäähokimängija, kes mängib ründajana NHL-i klubis Vancouver Canucks.

Aastatel 2013–2015 mängis ta Põhja-Ameerika noorteliiga Ontario Hockey League'i klubis Guelph Storm.

Aastatel 2015–2020 mängis Suter Šveitsi kõrgliigaklubis ZSC Lions. 2018. aastal tuli ta Lionsiga Šveitsi meistriks. Hooajal 2019/20 oli Suter Šveitsi kõrgliigas resultatiivseim mängija (30+23) ning valiti liigahooaja parimaks ründajaks ja väärtuslikumaks mängijaks.https://www.eliteprospects.com/player/135775/pius-suter (vaadatud 14.5.2022)

2020. aasta juulis sõlmis Suter üheaastase lepingu NHL-i klubiga Chicago Blackhawks."RELEASE: Blackhawks Sign Suter, Kalynuk; Finalize Mitchell Contract". nhl.com. 16.7.2020. Vaadatud 14.5.2022 NHL-is debüteeris ta 13. jaanuaril 2021 mängus Tampa Bay Lightningi vastu. Sama aasta 24. jaanuaril lõi ta oma esimese värava ja tegi kübaratriki mängus Detroit Red Wingsi vastu. Sellega sai Suter Blackhawksi ajaloo teiseks mängijaks, kes on oma NHL-i kolm esimest väravat löönud ühes mängus."Suter makes history, records first NHL goal and hat trick". NBC Sports Chicago. 24.1.2021. Vaadatud 14.5.2022 Hooajal 2020/21 lõi Suter NHL-is kokku 14 väravat ja andis 13 väravasöötu.

2021. aasta juulis sõlmis ta kaheaastase lepingu Detroit Red Wingsiga."Red Wings agree to terms with center Pius Suter". nhl.com. 29.7.2021. Vaadatud 14.5.2022 Hooajal 2021/22 lõi Suter NHL-is 15 väravat ja andis 21 väravasöötu. 2023. aasta augustis sõlmis ta kaheaastase lepingu Vancouver Canucksiga.

Šveitsi jäähokikoondise koosseisus on Suter osalenud 2018. aasta taliolümpiamängudel ning 2017. ja 2022. aasta maailmameistrivõistlustel.

 Viited 

 Välislingid 
 Pius Suter NHL.com lehel
 Pius Suter hokceydb.com lehel

Kategooria:Šveitsi jäähokimängijad
Kategooria:Chicago Blackhawksi mängijad
Kategooria:Detroit Red Wingsi mängijad
Kategooria:Vancouver Canucksi mängijad
Kategooria:ZSC Lionsi mängijad
Kategooria:Sündinud 1996